open-index/open-wikipedia-markdown huggingface dataset:
DML

**DML** edo **D**atuak **M**anipulatzeko **L**engoaia datu-baseak kudeatzeko sistema batek hornituriko lengoaia da, honen bidez datu-base bat kontsultatzeko eta manipulatzeko aginduak eskaintzen dira.

## Sarrera 
Datu-basearen eskemak konpilatu eta katalogoan gorde ondoren, bere datuekin lan egin ahal izateko DBKSk ulertuko duen eragiketa multzoa behar dugu. Eragiketa multzo hori Datu-maneiatze Lengoaiaren sintaxiak definitzen duena izango da. Eragiketa horien artean ditugu:
:* Datu-basean datu berri bat sartzea
:* Gordetako datua aldatzea
:* Gordetako datua irakurtzea
:* Gordetako datua berreskuratzea
:* Gordetako datua ezabatzea

Datu-Maneiatze Lengoaien artean bi multzo egin daitezke:
:* **Prozeduralak**. DML prozeduraletan aginduek erregistroak banan-banan maneiatzen dituzte. Behe-mailako DML ere esaten zaio. Erabiltzaileak zein datu behar duen eta nola lor daitekeen zehaztu beharko du eta datua lortzeko atzipen-eragiketa egokiak dituen prozedura idatzi beharko du. Horrela, DBKSk prozedura hori jarraituz erregistro bat berreskuratu eta prozesatuko du, eta lortutako emaitzetan oinarrituz beste erregistro bat berreskuratzea joko du, prozesatzeko, etab. Prozesu honek eskatutako datu guztiak lortu arte jarraitzen du.
:* **Ez prozeduralak**. DML ez prozeduraletan, erregistro multzoekin lan egiten dute. Lengoaia hauetan eskatutako datua, adierazpen sinple batean zehatz daiteke. Erabiltzaileak ez du datu-egiturak inplementatuta dauden moduaren berri ezta biltegiratutako datuen gainean eragiten duten algoritmoen berri ere. Erabiltzaileak, nahi duen datua zehaztu beharko du, baina nola lortu den esan gabe.
:Ikasteko eta erabiltzeko, DML ez-prozeduralak prozeduralak baino errazagoak dira, kasu horretan lan gehiena egiten duena DBKS baita. Eredu erlazionala duten sistemek normalean DML ez-prozeduralak erabiltzen dituzte.

DMLren eragiketak erabiltzaileak era interaktiboan defini ditzake edo bestela, programa baten barnean. Programaren aukera hartuz gero, lengoaia ostalaria deituko den programazio-lengoaia (Ada, Java, C,....) erabili beharko du, DML prozeduraletan bezala.
Bestalde, eragiketa interaktiboak idatzi ahal izateko sintaxia ematen duen DMLren zatiari Galdeketa-lengoaia deitzen zaio. Eredu erlazionalean ezagunena den lengoaia, SQL (Structured Query Language) deitzen da.
Adibidez, aurrekonpilatzaileak Java eta SQL eragiketak desberdindu ahal izan ditzan SQL eragiketaren aurretik #sql marka jartzen da eta Java eragiketen aurrean ezer ere ez.

## Ikus,Gainera 
* Datu-base
* DDL

## Kanpo estekak
Ingelesen hilerria

**"Ingelesen hilerria"** Luistxo Fernandezen blog pertsonala da, Eibar.org elkartearen komunitatean dagoena.

2004ko martxoan sortu zuen, hirueleduna izanda hasieran, euskaraz, ingelesez eta gaztelaniaz idatzita baitzegoen. Euskal blogosferan beteranoenetarikoa dugu, eta bakarra izan da hiru hizkuntzetaz idatziz.

Gaur egun, lehen bi hizkuntzetaz eginda dago, gaztelaniazko bloga aparte edukita ("El mapamóvil").

## Kanpo estekak 
*  Ingelesen hilerria
Munarrikolanda

**Munarrikolanda** mendia Euskal Herriko mendi katalogoan agertzen den mendirik txikiena da. 252 metroko garaiera du. Berango, Sopela, Erandio eta Unbe artean dago mendia. Ingurukoek maiz **Muñarrikolanda** ahoskatu eta idazten dute.

Munarrikolanda garrantzitsua da bertan aurkitu dituzten monumentu megalitikoengatik. 2009an Eusko Jaurlaritzak monumentu izendatu zuen Munarrikolandako estazio megalitikoa. Bertan zenbait monumentu megalitiko daude: Saierriko tumulua, Saierrikolanda I trikuharria, Saierrikolanda II tumulua, Munarrikolanda I trikuharria, Munarrikolanda II, Saierriko muinoko tumulua eta Goikoganako trikuharria. Trikuharriak P. M. Gorrotxategik eta J. Saratxagak aurkitu zituzten.

Horrez gain, Espainiako Gerra Zibileko bunker bat ere egon badago.

## Erreferentziak 
## Ikus, gainera
* Munarrikolandako estazio megalitikoa

## Kanpo estekak
Fuerteventura-Canarias Team

**Fuerteventura-Canarias Team** 2006an sortutako txirrindularitza taldea da, lehengo **Kelme**ren ordezkotzat hartzen dena.

Kanarietako eta Fuerteventurako turismo sailak ezik, beste enpresaburu ere bere babesleak dira. Kanarietako txirrindularitzako lehen talde profesionala da, baina Valentzian inskribatu zen. 2007an hasi zuen bere ibilbidea eta Alemania, Italia eta Erresuma Batuko lasterketan parte hartu du.

Fuerteventura-Canarias Teamek Donostiako Azpiru-Ugarte Team dauka filial bezala.

2007an Mallorcako itzulia izan zen parte hartu zuen bere lehen lasterketa ofiziala.

## 2007an taldea osatzen zuten txirrindulariak 

## Kanpo estekak
Torelló

**Torelló** Kataluniako udalerria da, Osona eskualdean eta Bartzelonako probintzian kokatua. 13,5&nbsp;km²-ko azalera du eta 2009ko urtarrilaren 1eko erroldaren arabera 13.808 biztanle zituen.

## Mendi zinemaldia 
Urtero azaroaren amaiera aldera udalerri honetan Torellóko Mendi Zinemaldia burutzen da. Espainiar estatuko beteranoena da, 1983tik martxan dagoena.

## Demografia 
## Ikus, gainera 
* Bartzelonako udalerrien zerrenda

## Kanpo estekak 
*  Udalaren webgunea
*  Torellóri buruzko informazioa
Nike

**Nike, Inc.** zapata, jantzi eta ekipo atletikoren hornitzaile estatubatuarra da, munduko kirol-hornitzaile handiena. Izena Atena Nike garaipenaren jainkosa greziarrarengandik datorkio.

Enpresak, Nike izenpeaz gain, Nike Golf, Nike Pro, Air Jordan, Team Starter edo Bauer, Cole Haan, Hurley International edo Converse markapean plazaratzen ditu bere produktuak.

## Promozioa 
Enpresako ikur nagusiak gorantz doan marratxoa eta "Just do it" leloa dira. Nikeren promozio-estrategia konpainiaren arrakastaren gakoa da. Enpresak, ongi diseinatutako produktu garestiak ez ezik, arrakastaren irudia ere saltzen du, bere marketing-estrategia horren inguruan biratzen baita.

Izan ere, produktuak promozionatzeko Nikek atleta ospetsuak eta kirol-talde profesionalak babesten ditu: Brasilgo futbol selekzio nazionala, Lebron James edo Kobe Bryant saskibaloi jokalariak, Lance Armstrong txirrindularia, Roger Federer tenis jokalaria, Michael Schumacher pilotua edo Tiger Woods golf jokalaria. Haien bidez, arrakastaren ideia saltzen saiatzen da.

## Kritikak 
Txina, Vietnam edo Mexiko bezalako herrialdeetan baldintza tamalgarrietako tailerrak erabiltzen dituzten lantegiekin kontratuak sinatzea leporatzen diote Nikeri. Vietnam Labor Watch erakundeak dio 1996tik, gutxienez, gehiegizko jardunaldiak gutxiengo soldataren azpian osatu dituela Nikek, nahiz eta korporazioak horrelako jokabidea amaitu dela aldarrikatzen duen. Naomi Kleinen *No Logo* liburuak, beste askoren artean, salatu du Nike zenbait herrialde txirotako "salerosketa askea" izeneko zonaldeaz (herrialde baten erdian lan-araudiak indarrik ez duen eremua) baliatu dela bere produktuak lan-baldintza ezinokerragoetan ekoizteko.

1990eko hamarkadan, Kanbodia eta Pakistanen futbol-baloiak ekoizteko umeak erabili izana egotzi zioten Nikeri. Nahiz eta Nike saiatu zen lan egiteko umeen erabilpena bertan behera uzten, edo, behintzat, urritzen, zonalde berberetan kokatuta dauden konpainiak kontratatzen jarraitzen dute. Hortaz, lan-araudi eskasak eta ikuskatzeko zailtasunak direla kausa, ez da erraza zehaztea ume langileak erabiltzen jarraitzen dituzten edo ez.

Hori dela eta, hainbat boikot eta kanpaina jarri dira martxan Nikeren aurka, batik bat unibertsitateetan eta altermondialisten partetik. Hala ere, Nikeren urtezko mozkinak 1996an 6.400 miloi dolar izatetik, 2006an 15.000 miloi dolar izatera igaro dira.

## Iruditegia 

Fitxategi:Berlin niketown 02.05.2013 13-31-45.jpg|Berlingo Nike denda
Fitxategi:Nike Osaka 2007 (475320247).jpg|Osakako Nike denda
Fitxategi:Man in Nike shoes (Unsplash).jpg|Nike zapatilak
Fitxategi:Nike Write the Future soccer shirt.JPG|Nike kamiseta
Fitxategi:Air_Max_180.jpg|Nike Air Max modeloa

## Kanpo estekak
La Torre de Claramunt

**La Torre de Claramunt** Kataluniako udalerria da, Anoia eskualdean eta Bartzelonako probintzian kokatua. 15,01&nbsp;km²-ko azalera du eta 2009ko urtarrilaren 1eko erroldaren arabera 3.726 biztanle zituen.

## Banaketa administratiboa 
Bederatzi herritan banaturik dago:

## Demografia 
## Ikus, gainera 
* Bartzelonako udalerrien zerrenda

## Kanpo estekak 
*  Udalaren webgunea
*  La Torre de Claramunti buruzko informazioa
Tona (argipena)

**Tona** hurrengo gauzak izan daitezke:

# *Zientzia eta teknologian*: **Tona**, masa unitatea.
# *Geografian*:
## **Tona**, Bartzelonako probintziako udalerria.
## **Tona**, Kolonbiako Santander departamenduko udalerria.
# *Musika*: **Tona** rap-abeslea.
San Andres (Soraluze)

**San Andres auzoa** Soraluzeko mendi auzo bat da, herriak dituen lauetatik baserri eta bizilagun gehien dituena. Ezozi eta Txurrruka auzoen artean dago, eta herritik mendi gainera iristeko biderik zuzen eta erosoena igarotzen da bertatik. Horregatik da San Andres jende mugimendu gehien izaten duen auzoa. 

## Geografia 
Foru Aldundiaren jabetzakoa den bide bikaina izan arren, azken urteotan baserri asko hustu dira auzoan eta oraindik bertan bizi diren bizilagunen gehiengoa edadetua da. Auzo aldapatsua da ia bere osotasunean eta abeltzaintzarako egokiagoa, nekazaritzarako baino. Oso gutxi dira baserriari errendimendu ekonomikoa ateratzen saiatzen diren baserriak; Osuma, Osumazpi, Obe, Haritza...

San Andresek baso eta mendi sail handiak ditu mendi gainera bitartean, gehienak pinudiak. Oraindik ere, lehengo ohiturari jarraituz, auzoko baserritarrek elkarlanean garbitzen dituzte mendi bideetako asko. Erreka urtsuak ere baditu San Andresek; Keixetako errekastoa esaterako, eta orain urte asko ez dela erori zen Bagozgoitia baserriaren gaineko aldean zegoen azken errota. Auzoa zeharkatzen zuen bide zahar edo galtzadaren zati batzuk ere osorik daude oraindik. Bestalde, Izarre baserriaren gainean,inork gutxik ezagutzen duen hogei bat metroko luzeera inguruko mehatze zulo sakon bat dago.

## Demografia 
2021. urtean San Andresek 63 biztanle zituen.

## San Andres baseliza 
XVI. mendearen amaiera aldera San Andres santuaren omenez egindako baseliza da. 200 pertsona ingururendako lekua du barruan eta ataria hamabi metro luze eta hiru metro zabaleko estalpe eroso batek estaltzen du. San Andresen irudia dago aldarearen erdi-erdian eta jendearendako egurrezko bigarren pisu bat ere badu. 1998. urte inguruan erabat berriztu zuten baseliza auzoko baserritarren eta Inazio de Migel arotzaren arteko auzolanean. Oraindik ere, auzokoren bat hiltzen denean, meza egiten dute larunbatean. Auzoko gazte askok ere bertan egiten dituzte ezkontza elizkizunak.

## Ikus, gainera 
* Debabarrena

## Kanpo estekak 
* San Andrés auzoa udal webgunean
Enric Miralles

[thumb|320px|Santa caterina merkatua, [Bartzelona]]
[thumb|320px|Hilerria, [Igualada]]
[thumb|320px|[Eskoziako Legebiltzarra, Edinburgo]]

**Enric Miralles i Moya** (Bartzelona, 1955eko otsailaren 12a - Sant Feliu de Codines, Bartzelona, 2000ko uztailaren 3a) arkitekto kataluniarra izan zen.

## Biografia 
Kataluniako Unibertsitate Politeknikoko Arkitektura Goi Eskola Teknikoan jaso zituen arkitektura ikasketak. Ondoren, New Yorkeko Columbia Unibertsitatean jarraitu zituen ikasketak.
Jarduera profesionala Albert Viaplana eta Helio Pinhon arkitektoekin hasi zuen, 1983. urtera arte. Aldi berean, arkitektura irakasle aritu zen berak ikasitako bi unibertsitateetan.
Orduan bere lehen bulegoa sortu zuen bere lehenengo emaztea izan zen Carme Pinosekin. Garai hartako lanak oihartzun internazionala izan zuen.
Bere bigarren emaztearekin, Benedetta Tagliabuerekin, bulegoa berrantolatu zuen eta EMBT izena ezarri zion. Mundu osoko eskakizunak jasotzen zituen.

## Lanak 
* Gas Natural eraikuntza (Bartzelona) -- hil ostean amaitua.
* Eskoziako Legebiltzarra (Edinburgo) -- hil ostean amaitua.
* Vigoko Unibertsitateko kampusa (Vigo).
* Utrechteko udaletxea (Utrecht, Herbehereak).
* Gazteentzako Musika Eskola (Hanburgo, Alemania).
* Diagonal Mar parkea (Bartzelona).
* Koloreen parkea (Mollet del Vallès, Bartzelona).
* Sei etxebizitza (Amsterdam, Herbehereak).
* Japoniako Liburutegi Nazionala (Tokio, Japonia)--eraiki gabe.
* Unibertsitate Laborategiak (Dresden, Alemania)--eraiki gabe.
* Gizarte Etxea (Balenyá, Bartzelona).
* Kiroldegia (Leipzig, Alemania)--eraiki gabe.
* Arkitektura eskola (Venezia, Italia) -- eraiki gabe.
* Ontzirategia (Tesalonika, Grezia)--eraiki gabe.
* Hilerria (Igualada, Bartzelona).
* Gimnastika Erritimoko Zentro Nazionala (Alacant).
* Heaven pabilioia Tateyama museoan (Tateyama, Japonia).
* La Llauna Institutua (Badalona, Bartzelona).
* Barnetegia (Morella, Espainia).
* Kiroldegia (Huesca, Espainia).
* Meditazio pabilioia (Unazuki, Japonia).
* *Círculo de Lectores* elkartearen gizarte egoitza (Madril).

## Erreferentziak 
## Kanpo estekak 
* EMBT arkitektoen webgunea
Txurruka (Soraluze)

**Txurruka auzoa** Soraluzeko (Gipuzkoa) mendi auzo bat da, Karakate mendiaren hego-mendebaldeko malda malkartsuan kokatua. Soraluzeko mendi auzoetan txikiena da hedaduraz eta baserri kopuruan.

## Geografia 
Mendebaldetik, Bergarako Osintxu auzoarekin egiten du muga; Edurdungo, Egotza eta Egotz-Etxetxo baserrien lurretan. Iparraldetik, berriz, Irukurutzetako mendi tontorreraino heltzen dira Txurrukako lurrak, eta bertan Elgoibarko eta Azkoitiako lurrekin egiten du muga. Ekialdetik, Agirrebeiztegi baserritik harantzago joanez gero, San Andres auzoa dago eta hegoaldetik Deba ibaia, Artea-pea eta Zuloaga baserrien ondo-ondoan.

Gainerako auzoetan bezala, 1970eko hamarkadan egindako bide berriak izugarrizko iraultza ekarri zuen garraio eta komunikazio alorrean auzoko baserritarrentzat. Oritturrira ezik, gainontzeko baserri guztietara heltzen da bide nagusia, eta Txurruka baserrirainoko bide zatia asfaltatua dago.

Txurruka auzoko lurrak oso aldapatsuak dira, eta ez oso egokiak nekazaritzarako ez eta abeltzaintzarako ere. Azken urteotan baserri askok utzi diote nekazal eta abeltzaintzako produkzioari. Lehen soro izan ziren eta azken urteotan zelai bihurturik zeuden hainbat lur eremutan pinua landatu da.

## Demografia 
2021. urtean Txurrukak 32 biztanle zituen.

## San Inazio baseliza 
Txurruka auzoan dagoen baseliza bakarra San Ignazio Santuaren omenez auzolanean eraikitakoa da. Herriko baselizarik berriena da, 1957an egina. Baseliza honek gainera, frontoi txiki bat du atxikia.

## Ikus, gainera 
* Debabarrena

## Kanpo estekak 
* Txurruka auzoa udal webgunean
Swadesh zerrenda

[thumb|300px|[Babelgo dorrea, Pieter Brueghel margolariaren lana. Bibliak alegoria honen bidez azaltzen du munduko hizkuntzen jatorria]]
**Swadesh zerrenda** oinarrizko berbak biltzen dituen zerrenda bat da (207 berba bertsio luzeenean), Morris Swadesh (1909-1967) hizkuntzalariak paratu zuena. Harremana ei duten bi edo hizkuntza gehiagoren arteko alderatzea ahalbideratzen du, euren arteko lotura denboran zehar nolakoa izan den balioetsiz. Hizkuntzalaritza konparatiboaren, glotokronologiaren eta hizkuntzalaritza estatistikoaren tresnetako bat da.

Erkaketa horrek antzekotasunak agerian lagako ditu, beti ere erabilitako errepertorioak fidatzeko inferentziak eragiten baditu. Hori berori izan zen Swadeshen kezka nagusia zerrenda proposatu zuenean. Denborak baino kontrolpean ez dauden hainbat eraldaketak gauzatu ohi dute hizkuntza baten lexikoaren bilakaera. Kulturazko arrazoiek eragiten dituzte transformazio horiek: teknologiaren hedapenak, politikak bultzatutako aldian aldiko dinamikek eta harreman ekonomikoek.

Swadeshen zerrendak arrazoibide hau zuen sustraizko: *Oinarrizko Hiztegi* bat bada, berbategi egonkor bat, kultur aldaketek itxuraldatuko ez dutena. Beraz zerrenda horrek kanpo utzi behar zituen kulturazko konzeptuak eta baliozkoa behar zuen izan edozein lekutarako eta hizkuntzatarako. Adibidez *elur* berbak ez du baliorik izango Afrika erdialdeko hizkuntza tropikalak alderatzeko, ezta *telebista* hitzak greko klasikoa eta modernoa erkatzeko ere.

Aukeratutako berbak edozein kulturatan ezagunak dira (hona adibideak: *ura*, *harria*, *emakumea*,...). Kanpoko mailegu batek nekez ordezkatuko ditu, hain dira oinarrizkoak.

## Swadesh zerrenda 
Hona 207 itemek osatutako zerrenda, euskarazkoa eta ingelesezkoa lagun.

## Erreferentziak 
* Campbell, Lyle. (1998). *Historical linguistics; An Introduction*. Edinburgh: Edinburgh University Press.
* Embleton, Sheila (1995). Review of ‘An Indo-European classification: A lexicostatistical experiment’ by I. Dyen; J.B. Kruskal & P.Black. TAPS Monograph 82-5, Philadelphia. in *Diachronica* 12-2/1992:263-68.
* Gray, Russell D.; & Atkinson, Quentin D. Language-tree divergence times support the Anatolian theory of Indo-European origin, *Nature*, *426*.
* Gudschinsky, Sarah. (1956). The ABC's of lexicostatistics (glottochronology). *Word*, *12*, 175-210.
* Hoijer, Harry. (1956). Lexicostatistics: A critique. *Language*, *32*, 49-60.
* Swadesh, Morris. (1950). Salish internal relationships. *International Journal of American Linguistics*, *16*, 157-167.
* Swadesh, Morris. (1952). Lexicostatistic dating of prehistoric ethnic contacts. *Proceedings American Philosophical Society*, *96*, 452-463.
* Swadesh, Morris. (1955). Towards greater accuracy in lexicostatistic dating. *International Journal of American Linguistics*, *21*, 121-137.
* Swadesh, Morris (1972). What is glottochronology? In M. Swadesh, *The origin and diversification of languages* (pp. 271–284). London: Routledge & Kegan Paul.

## Kanpo estekak 
* Lexico-semantic universals: A critical overview
* Rosetta project

## Ikusi honako hau ere 
* Swadesh lists at Wiktionary Swadesh zerrendak Wiktionaryn
Utrecht

**Utrecht** () Herbehereetako erdi-mendebaldean dagoen hiria da, herrialdeko laugarren hiririk populatuena dena. Halaber, Utrecht probintziako hiriburua da.

312.634 biztanle ditu (2011).

## Geografia 
Oude Rijn ibaiaren eta Amsterdam-Rin ubidearen artean dago.

## Banaketa administratiboa 
### Barrutiak 
# Binnenstad
# Oost
# Leidsche Rijn
# West
# Overvecht
# Zuid
# Noordoost
# Zuidwes
# Noordwest
# Vleuten-De Meern

## Historia 
*Trajectum* izeneko herrigune batean erromatarrek *Albiobola* gotorlekua eraiki zuten (K.a. 48. urtean), eta gotorleku honen inguruan sortu zen Utrecht hiria.

780. urtean apezpikutegi baten egoitza izan zen. IX. mendean bikingoek su eman zioten, baina oso denbora laburrean berriro eraiki zuten hiria eta elizako gizonen gune garrantzitsu bihurtu zen. Merkataritzak eta industriak ere aurrerapen handia izan zuten; horrek liskarrak sortu zituen apezpikuaren eta burgesen artean.

1528an Herbehereen barnean sartu zen. 1559. urtetik aurrera artzapezpikutegi baten egoitza izan zen hiria. 1577an, espainiarren aurka matxinatu ondoren Orangeko etxearen esku geratu zen. 1579. urtean, Herbehereetako zazpi herrialdeak elkartuta, Utrechteko Batasuna izenpetu zen han.

## Klima 

## Ekonomia 
Industria gune (metalurgia, ehungintza, janari industria, zeramika) garrantzitsua.

## Demografia 
## Ondasun nabarmenak 
Oso hiri ikusgarria da; alderik alde ubidez igaroa da. Monumentuen artean aipagarriak dira: katedral gotikoa (XIII-XVI. mendeetakoa), erromatarren garaiko San Pedro eliza, museoak eta liburutegiak. Unibertsitatea du.

## Irudi galeria 

Fitxategi:Traiectum - Wttecht - Utrecht (Atlas van Loon).jpg|Utrecht 1652an (Willem Blaeuren mapa)
Fitxategi:DomTorenUtrechtNederland.jpg|Dom dorrea
Fitxategi:Utrecht Canals Aerial View - July 2006.jpg|Oudegracht ubidea Dom dorretik
Fitxategi:Utrecht-Uithof, from CambridgeLaan 01.jpg|Unibertsitatearen ikuspegia

## Pertsonaia ezagunak 
* Marco van Basten (1964-) futbolari eta entrenatzailea.
* Wesley Sneijder (1984-) futbolaria.
* Dick Bruna (1927-2017) idazlea eta ilustratzailea.

## Erreferentziak 
## Ikus, gainera 
* Herbehereetako hirien zerrenda

## Kanpo estekak 
*  Utrecht hiriaren webgune ofiziala
Mikel Artetxe Gezuraga

**Mikel Artetxe Gezuraga** (Larrabetzu, 1976ko irailaren 24a - ) bizkaitar txirrindulari ohia da, 1999 eta 2007 artean profesionala izan zena.

## Palmaresa 
**1998**
* 2. Nafarroako Itzulian
* 2. Jose Mari Anza Memorialan
**2000**
* Jornal de Noticias Sari Nagusia eta 2 etapa
**2001**
* Andaluziako Itzuliko etapa 1 
**2002**
* Joaquim Agostinho Garaikurreko etapa 1
**2003**
* 8. Laudioko Sari Nagusian 
**2004**
* 9. Laudioko Sari Nagusian 
**2006**
* Asturiasko Itzuliko etapa 1
**2007**
* 8. Regio-Tourrean

## Taldeak 
## Erreferentziak 
## Kanpo estekak 
*
Manuel Aznar

**Manuel Aznar Zubigarai** (Etxalar, Nafarroa, 1894ko azaroaren 18a - Madril, 1975eko azaroaren 10a) kazetari, politikari eta diplomatiko espainiarra izan zen. Diktadura frankista garaian, hainbat egunkariren buruan egon zen -*El Diario Vasco* eta *La Vanguardia* haien artean-, EFE agentzia sortu zuen eta espainiar enbaxadorea izan zen NBE, Maroko eta Amerikako herri batzuetan.

Gaztetan euskal abertzaletasunaren partaide izan eta gero, *Falange Española* alderdira igaro zen Gerra Zibilaren garaian.

Jose Maria Aznar, bere biloba, Espainiako presidente izan zen.

## Idazlanak 
* Aznar Zubigaray, M.: *La España de hoy*, Habana: e/g, 1926.
* Aznar Zubigaray, M.: *Historia de la Segunda Guerra Mundial* (4 liburuki), Madril: Idea, 1941-1943.
* Aznar Zubigaray, M.: *El Alcázar no se rinde : réplica a unas páginas del libro titulado "El Yugo y las Flechas" del escritor norteamericano Herbert L. Matthews*, Madril: [s.n.], 1957.
* Aznar Zubigaray, M.: *Historia militar de la guerra de España*, Madril: Editora Nacional, 1969.
* Aznar Zubigaray, M.: *The Alcázar will not surrender!*, New York: Group of Friends of Spain.

## Bibliografia 
* Anasagasti, Iñaki eta Erkoreka, Josu: *Dos familias vascas: Areilza-Aznar*, Madril: FOCA, 2003. .
* Tanco Lerga, Jesus: *Manuel Aznar, periodista y diplomático*, Planeta, 2004.

## Ikus, gainera 
* *Bidasoan gora* liburua

## Kanpo loturak 
*  Manuel Aznarri buruzko artikulua, El Mundo-n.
Plaketa

**Plaketa** edo **tronbozitoa** odolaren hiru zelula motetako bat da, eritrozito (globulo gorria) eta leukozitoekin batera. Haien funtzio nagusia odolaren koagulazioa da.

Gatzapen edo koagulazio horrek odolaren galera ekiditen du. Bi modutan parte hartzen dute plaketek aipatutako prozesuan: alde batetik, zauriaren tokian pilatu egiten dira, ebakia estaliz eta odolaren galera oztopatuz. Beste aldetik, tronbokinasa izeneko entzima askatzen dute, tronbina sortzen duena; tronbina horrek fibrinaren agerpena katalizatzen du (fibrinogenotik abiatuta), fibrina hori izanik odolbilduak sortzen dituena.

Gizakiengan, kopuru normala 150.000-450.000/mm3 da

## Lotutako gaixotasunak 
Plaketen eskasiak tronbozitopenia izena hartzen du, eta demaseko kantitateak tronbozitosia. Bi egoera hauek bakarrik ager daitezke edota beste gaixotasun zabalago batzuekin batera.

Tronbozitopenia adibidez gibeleko zirrosiarekin batera agertzea ohikoa da. Tronbozitosiak, aldiz, infekzioetan ikus daiteke.

## Kanpo estekak
Neutrofilo

**Neutrofiloa** globulu zuri mota bat da, granulozitoetan ugariena, fagozitosia egiteko ahalmena duena. Odoleko milimetro kubiko batean 2.500-7.500 neutrofilo daude, eta leukozito guztien %&nbsp;35-65 izaten dira. Sortzetiko immunitate-sistemaren parte dira.

Neutrofiloak hezur-muineko zelula ametatik sortzen dira; odolera igarotzen dira gero, eta bertan den leukozito talderik handiena osatzen dute. Nukleo polilobulatua dute, eta hiru edo lau egun baino gehiago ez dute irauten. Gai arrotzen bat sartu den ehunen aldera mugitzen dira; izan ere odoletik ehunetara irten daitezke, kapilarren endotelioko zelulen artean igaroz (diapedesia).

## Neutrofiloei lotutako gaixotasunak 
Neutrofiloen kopuru urriak neutropenia izena hartzen du, eta normalean gabeziak eragiten ditu erantzun immunean. Neutrofiloen gehiegizko kopurua neutrofilia izeneko asaldura da.

Gaixotasun granulomatoso kroniko izeneko gaitzan neutrofiloek ez dute behar bezala funzionatzen, fagozitatutako mikrobioak ez baitituzte suntsitzen.

## Erreferentziak 
## Kanpo estekak
Tavèrnoles

**Tavèrnoles** Kataluniako udalerria da, Osona eskualdean eta Bartzelonako probintzian kokatuta dagoena. 18,77&nbsp;km²-ko azalera du eta 2009ko urtarrilaren 1eko erroldaren arabera 302 biztanle zituen.

## Demografia 
## Ikus, gainera 
* Bartzelonako udalerrien zerrenda

## Kanpo estekak 
*  Udalaren webgunea
*  Tavèrnolesi buruzko informazioa
Santa Maria d'Oló

'''Santa Maria d'Oló''' Kataluniako udalerria da, Moianès eskualdean eta Bartzelonako probintzian kokatua. 66,18&nbsp;km²-ko azalera du eta 2009ko urtarrilaren 1eko erroldaren arabera 1.086 biztanle zituen.

## Banaketa administratiboa 
Zortzi herritan banaturik dago:

## Demografia 
## Ikus, gainera 
* Bartzelonako udalerrien zerrenda

## Kanpo estekak 
*  Udalaren webgunea
Txatxarramendi

**Txatxarramendi** Sukarrieta ondoan dagoen uhartea da. 2,7 hektarea ditu eta Urdaibai paduraren erdialdean dago.

## Deskribapena 
2,7 hektareatako azalera du Txatxarramendik. Uhartea eta lehorra zubi batek lotzen ditu eta itsasbehera denean hareaz inguratuta geratzen da. Artadi batek estaltzen du uhartea eta ipuruak ere badaude.

## Historia 
Hegoaldean II. mendeko erromatarren kabotaje toki baten aztarnak aurkitu dira. 

XIX. mendearen amaieran eta XX. mendearen hasieran bainuetxeen inguruan turismogune bihurtu zen Sukarrieta. Uhartean ostatu bat eta itsaski biberoa eraiki ziren. Bainuetxea egon zen eraikinean AZTIren itsasoaren ikerketarako zentroa dago eta lorategi botaniko bat ere badu, 25 landare espezie dituena.

## Erreferentziak 
## Kanpo estekak
Helena Berruezo

**Helena Berruezo Valencia** (Iruñea, 1956ko maiatzaren 12a) PSNko politikaria da.

Administraria ogibidez, politikagintzan Euskadiko Ezkerraren eskutik hasi ondoren, 1989an PSNn sartu zen. Alderdi horrekin, Iruñeko zinegotzia izan da (1999-2003) baita Nafarroako Parlamentuko kidea (2003-2007). Juan Jose Lizarberekin PSNko zuzendaritza batzarrean aritu zen. 2006an Ahotsak-ek idatzitako "Bakearen aldeko manifestua" sinatu zuen Helena Berruezok.
Francisco Borda Garde

**Francisco Javier Borda Garde** (Larrasoaña, 1940ko martxoaren 6a) UPNko politikaria da.

Hainbat enpresatan lan egin ondoren, *Independientes de Esteribar* taldearen izenean Esteribarko alkatea izan zen 1995etik 2011ra. 1995en UPNn sartu zen. Legegintzaldia hasita, 2004an, Nuria Iturriagagotia ordezkatu zuen Nafarroako Parlamentuan.
Artesa de Segre

**Artesa de Segre** Kataluniako udalerria da, Noguera eskualdean eta Lleidako probintzian kokatuta dagoena. 175,89&nbsp;km²-ko azalera du eta 2009ko urtarrilaren 1eko erroldaren arabera 3.869 biztanle zituen.

Segre ibaiak udalerria zeharkatzen du, izenak iradokitzen duen moduan.

## Demografia 
## Ikus, gainera 
* Lleidako udalerrien zerrenda

## Kanpo estekak 
*  Udalaren webgunea
*  Artesa de Segreri buruzko informazioa
Luis Casado

**Luis Casado Oliver** (Tutera, 1963ko abuztuaren 21) UPNko politikaria da.

Zaragozako Unibertsitatean Enpresa Zientziatan lizentziaturik, Tuteran etxeko loteria-administrazioan lan egiten zuen. UPNn 1984an eman zuen izena. Alderdi horren eskutik Tuterako udalean 1991n sartu zen, eta 2003an alkate bihurtu zen, Luis Campoy alderdikidearen lekua hartuta. 2007ko hauteskundeetan berriro lortu zuen alkatetza. Nafarroako Parlamentuan 2003-2007ko legegintzaldian aritu da.
IGMP

**IGMP** **I**nternet **G**roup **M**anagement **P**rotocol-en siglak dira. Makina batek eta berak atzigarria duen eta multicast bideratzea onartzen duen bideratzailearen arteko protokoloa da, makinak talde helburuanitzetan duen partehartzea jakinarazteko. Talderako sarrera hartzaileak kontrolatzen du, igorleak ez dakielarik zeintzuk diren ezta zenbat diren hartzaileak.

## IGMP mezuak 
;membership_query: Bideratzaileak berari lotuta dauden makina guztiei bidaltzen dien galdera da, talde helburuanitzean parte hartu nahi duen jakiteko. Mezu hau periodikoki bidaltzen da.

;membership_report: *membership_query* mezuari erantzuteko makinak bideratzaileari bidaltzen dion mezua, multicast talde batean sartzen denean. Galderari itxaron gabe ere bidali dezake makinak mezu hau, talde batean sartzean. Sarean mota honetako mezu-kopurua gutxitzeko, konputagailu batek mezua bidaltzen du sartuta dagoen talde bakoitzeko, baina bi mezuen artean denbora-tarte bat uzten du. Konputagailuak antzematen badu dagoeneko bere sareko beste konputagailu batek bidali duela bere talderako *membership_report* mezua, berak ez du beste bat bidaliko. Horrela sareko askoz konputagailu gehiago egon arren talde helburuanitzean, IGMP trafikoa ez da hainbeste handitzen.

;membership_leave: Makinak taldea uztean bidaltzen duen mezua. Hautazkoa da hau erabiltzea, bideratzaileak periodikoki galderak egiten baititu, eta makina taldetik kanpora dagoela kontsideratuko du erantzunik jasotzen ez badu.

## IGMP prozedurak 
;Taldean sartzea:
* Taldean sartu nahi duen konputagailuak *membership_report* mezu bat bidaltzen du.
* Bere sare lokaleko nodo helburuanitz guztiak jabetuko dira mezu horretaz, egongo den m-bideratzailea barne.
* M-biderataileak gordeko du talde horren helbidea, eta bere alboko m-bideratzaileei talde horretan interesa duela jakinaraziko die.

;Taldea eguneratzea:
* Sare lokal baten m-bideratzaileak periodikoki bidaliko du *membership_query* mezu bat, edozein konputagailuek erantzun dezaten.
* Erantzunik ez dagoenean, m-bideratzaileak utziko dio bere alboko m-bideratzaileari talde horren datagramak eskatzeari.

;Taldea uztea:
* *membership_leave* mezu bat bidaltzen du makinak, edo
* makinak ez dio erantzuten periodikoki bidaltzen den *membership_query* galderari.

## Erreferentziak 
J. Kurose, K.W. Ross, Computer Networks, 3rd ed.

## Kanpo estekak 
* RFC 3376 - "Internet Group Management Protocol, Version 3"
Patxi Vila

**Francisco Javier "Patxi" Vila Errandonea** (Bera, Nafarroa, 1975eko urriaren 11 - ) euskal txirrindulari ohia da. 2001. urtean hasi zuen profesional arteko ibilbidea iBanesto.com taldean.

## Taldeak 
### Banesto 
* 2001: iBanesto.com
* 2002: iBanesto.com

### Lampre 
* 2003: Lampre
* 2004: Lampre
* 2005: Lampre-Caafita
* 2006: Lampre-Fondital
* 2007: Lampre-Fondital

## Palmaresa 
### Amateurra 
**1998**
* 2. Pascuas Zirkuituan
**1999**
* 2. Loinaz Proban
* 2. Txakain Sari Nagusian
* 3. Nafarroako Itzulian
* 3. Bizkaiko Biran
**2000**
* Loinaz Proba
* Zamorako Itzulia
* Palenciako Itzulia eta etapa 1
* 3. Cursa Ciclista del Llobregaten

### Profesionala 
**2001**
* Portugalgo Itzuliko etapa 1 (taldekako erlojupekoa).

**2002**
* Mitsubishi Sari Nagusiko etapa 1 (taldekako erlojupekoa).
* Portugalgo Itzuliko etapa 1 (taldekako erlojupekoa).

**2006**
* 2. Paris-Nizan eta etapa 1.
* 9. Euskal Herriko Itzulian.
* 10. Italiako Giroan.

**2008**
* 9. Tirreno-Adriatikoan.

## Sailkapen orokorra Itzuli Handietan 
—: ez zuen parte hartu
UT: utzi, ez zuen amaitu

## Kanpo estekak 
* 
*   Lampre: Patxi Vila
Jose Luis Etxegarai

**Jose Luis Etxegarai Andueza** (Lesaka, 1947ko azaroaren 8a) EAJko politikaria da.

ELA eta EAJko (1987tik) kidea da. Lesakako alkatea 19 urtez izan da. 2003-2007 legegintzaldian Nafarroako Parlamentuan aritu da. EAJ EArekin batera aurkeztu zen arren, parlamentuan bereizi ziren eta EAJ talde mistora igaro zen.
Íñigo Cuesta

**Iñigo Cuesta López de Castro** (Villarcayo, Burgos, Espainia 1969ko ekainaren 3a - ) txirrindulari espainiarra da. 1994. urtean hasi zuen profesional arteko ibilbidea Euskadi taldean. Profesionaletara pasa baino lehen arabako Cafés La Brasileña-Manik taldean izan zen.

## Taldeak 
* Euskadi (1994-1995)
* ONCE (1996-2000)
* Cofidis (2001-2004)
* Saunier Duval (2005)
* Team CSC (2006)

## Palmaresa 
## Palmaresa 
### Amateurretan 
**1992**
* Gorlako Igoera
**1993**
* 2. Gorlako Igoeran
* 3. Bizkaiko Biran 
* 3. Santikutz Klasikan 
* 3. Euskadiko Mendiko Kriteriuma
* 8. Nafarroako Itzulian eta etapa 1

### Profesionaletan
## Sailkapen orokorra Itzuli Handietan 
## Erreferentziak 
## Kanpo estekak
Miren Egaña Deskarga

**Miren Egaña Deskarga** (Iruñea, 1957ko irailaren 14a) euskal herritar politikaria da.

Iruindarra izanda ere, gurasoengatik Oronoz-Mugairi herriarekin lotura estua dauka. Nafarroako Unibertsitatean Geografian lizentziaturik, Nafarroako Gobernuko itzultzailea da ogibidez.

1978an poliziak hildako German Rodriguez iruindarraren adiskidea (*Sanfermines 78* dokumentalean, Miren Egaña lekukotzat elkarrizketatu zuten), 1980an etakidea izatea leporatuta atxilotu zuten, eta bost urte eman zituen espetxean. Geroago Herri Batasuneko mahaikide izan zen, eta alderdi horren eskutik Iruñeko zinegotzi izan zen 1991-1995 bitartean. Herri Batasuna 1995ean utzi zuen, eta Aralarren sartu zen. Alderdi horrekin Nafarroako parlamentaria izan da 2003-2007ko legegintzaldian.

## Ikus, gainera 
* 1978ko Sanferminak
Rafael Gurrea

**Rafael Gurrea Indurain** (Irunberri, 1940ko ekainaren 10a - Iruñea, 2021eko otsailaren 23a) UPNko politikaria eta irakaslea izan zen. 2003 eta 2007 artean Nafarroako Parlamentuko lehendakaria izan zen.

## Ibilbidea 
Irunberrin, Armañanzasen edo Iruñean aritu zen Rafael Gurrea irakasle. Hala ere, 1990ean eszedentzia eskatu zuen politikagintzan buru belarri jardun ahal izateko.

Nolanahi ere, bere ibilbide politikoa lehenago hasi zen, 1974an, Burlatako alkatea izan baitzen. Bere lehendabiziko alderdia UCD izan arren, berehala UPNra jo zuen. Nafarroako parlamentaria 1979tik izan da. Bere une politikorik garrantzitsuena 1996 eta 2003 bitartean etorri zen, Nafarroako presidenteordea eta Predidentetza, Barne nahiz Tokiko Administrazio sailburua izan zenean. 2003-2007ko legegintzaldian, Nafarroako Parlamentuko burua izan zen.

## Kanpo estekak
1976ko Alemaniako Sari Nagusia

**1976ko Alemaniako Sari Nagusia** urte horretako Abuztuaren 1ean ospatu zen Nürburgring zirkuituan.

## Sailkapena 
## Kanpo estekak
La Baronia de Rialb

**La Baronia de Rialb** Kataluniako udalerria da, Noguera eskualdean eta Lleidako probintzian kokatuta dagoena. 145,03&nbsp;km²-ko azalera du eta 2009ko urtarrilaren 1eko erroldaren arabera 279 biztanle zituen.

## Banaketa administratiboa 
Hamaika herritan banaturik dago:

## Demografia 
## Ikus, gainera 
* Lleidako udalerrien zerrenda

## Kanpo estekak 
*  Udalaren webgunea
*  La Baronia de Rialbi buruzko informazioa
Hortzetako eskuila

thumb|200px|A common Toothbrush
thumb|200px|Hortzetako eskuilak.
**Hortzetako eskuila** hortzak garbitzeko erabiltzen den tresna da.

*American Dental Association*en arabera, hortzetako lehenengo eskuila enperadore txinatar batek sortu zuen 1498an. Hezurrezko kirtena eta txerri-ilez eginiko zurdak zituen. Hala ere, XVII. mendera arte ez zen oso arrunta Mendebaldean. Gainera, Europan, txerri-ilezko eskuilen ordez askoz bigunagoak ziren zaldi-ilezkoak nahiago zituzten.

## Hortzetako eskuila nylonezkoak 
1938an Du Pontek nylonezko zurdak zituzten hortzetako eskuilak merkaturatu zituen. Material sintetiko hau animalien ileak baino askoz higienikoagoa da, ez du infekziorik sortzen eta. Hala ere, hasierako nylonezko eskuilak oso desatseginak ziren, eta 1950eko hamarkadara arte Du Pontek ez zituen nylon bigunezko eskuilak merkaturatu.

## Hortzetako eskuila elektrikoak 
thumb|Hortzetako eskuila elektrikoa
1959an Squibb Pharmaceuticalek hortzetako lehenengo eskuila elektrikoa aurkeztu zuen. Geroxeago, General Electricek kablerik gabeko eta pilaz elikatutako eskuila elektrikoa sortu zuen.

1987an Interplak hortzetako eskuila elektriko birakorra merkaturatua izan zen.

## Ikus gainera 
* Hortzetako pasta
* Zotz

## Kanpo estekak 
*  Zientzia.net, hortzetako eskuilaren historia
*  Hortzetako eskuilaren sorreraz *Argia* astekarian
Alfredo Jaime

**Alfredo Jaime Irujo** (Iruñea, Nafarroa Garaia, 1942ko maiatzaren 22a - Iruñea, 2026ko otsailaren 5) politikaria izan zen, UPN alderdikoa. Iruñeko alkate izan zen 1991-1995 bitartean.

Politikan 1979tik aritu zen. UPNn sartu baino lehen (1983an), UCDko kidea izan zen. Nafarroako Parlamentuan batez ere egin zuen lan, baina ezagunagoa da Iruñeko alkatea izan zelako. Izan ere, postu horretan ziharduela, polemika mikatza izan zuen Juan Cruz Alli orduko Nafarroako Foru Erkidegoko lehendakariarekin. Allik, 1994an, iradoki zuen Jaimek hirigintza arloan jokabide maltzurrak izan zituela. UPNn barneko ikerketa batzorde batek ebatzi zuen Jaime errugabea zela. Baina eragindako egonezinak, azkenean, Allik UPN uztea eta CDN alderdi berria eratzea ekarri zuen.
Leopoldo Jaén Sobrino

**Leopoldo Jaen Sobrino** (Elizondo, 1960ko maiatzaren 12a) UPNko politikaria da.

Arizkunen zerrategia baten jabea da Leopoldo Jaen. Politikagintzan 1999 sartu zen, Baztanen UPNko zerrendaburua izan zenean. Nafarroako Parlamentuan 2003-2007ko legegintzaldian aritu da.
Evelio Gil

**Evelio Gil Zardoya** (Ribaforada, 1970eko apirilaren 3a) UPNko politikaria da.

UPNn aritu da beti Evelio Gil. Ribaforadako zinegotzia izan zen 1996-1999 bitartean, UPNko gazteriaren presidentea 1997tik 2000 arte, eta 1999-2003 zein 2003-2007ko legegintzaldietan Nafarroako Parlamentuan aritu da.
Manuel Lloret

**Manel Lloret Zaragozi** (Muro d'Alcoi, 1981eko abuztuaren 4a -). 2005ean txirrindularitza profesionalean debutatu zuen Comunidad Valenciana taldearekin.

## Palmaresa 
**2002**
* 3. Espainiako erlojupeko txirrindularitza txapelketan (23 urtez azpikoan)
**2003**
* 3. Espainiako erlojupeko txirrindularitza txapelketan (23 urtez azpikoan)
**2006**
* 8. Andaluziako Itzulian eta etapa 1
* 3. Santarém barrutiko Itzulian
**2007**
* Madrileko Erkidegoko Itzulia eta etapa 1
* 3. Murtziako Itzulian
* 3. Alentejoko Itzulian
* 3. 15px Espainiako erlojupeko txirrindularitza txapelketan
**2008**
* Espainiako erlojupeko txapelketa (afizionatuak)
* 2. Loinaz Proban
* 2. Extremadurako Itzulian eta etapa 1
* 3. Cartagenako Itzulian
**2009**
* Cinturón a Mallorcako etapa 1
* Zamorako Itzuliko etapa 1

## Taldeak 
## Erreferentziak 
## Kanpo estekak
David Muñoz Bañón

**David Muñoz Bañón** (Elx, Alacanteko probintzia, Espainia, 1979ko ekainaren 9a -). 2001ean txirrindularitza profesionalean debutatu zuen KELME-Costa Blanca taldearekin.

## Palmaresa 
**2002**
* Portugalgo Itzulia - Etapa bat
* 3. Etorkizuneko Tourrean
**2005**
* 3. Almeriako Klasikan
**2006**
* Tretinoko Giroa - Etapa bat

## Taldeak
Miguel Izu

**Miguel José Izu Belloso** (Iruñea, 1960ko ekainaren 22a) nafar legelari eta IUN-NEBko politikaria da.

Nafarroako Unibertsitatean zuzenbidean doktoratuta eta UNEDen Politika Zientzietan lizentziatuta, abokatu eta geroago Nafarroako administrazioaren funtzionario aritu da. Administrazio Zuzenbidearen irakaslea izan da.

Politikagintzan, aitaren eraginarengatik Alderdi Karlistan hasi zen 1976 eta 1988 bitartean. Nafarroako Ezker Batuan 1993an sartu zen. Iruñeko zinegotzia eta Iruñerriko Mankomunitateko burua 1995etik 1999 arte izan zen. 2003-2007ko legegintzaldian Nafarroako Parlamentuko kidea izan da.

Hainbat liburu idatzi ditu:
* *Policía Foral de Navarra* (1991)
* *Hablando sobre la autodeterminación* (1999)
* *Navarra como problema. Nación y nacionalismo en Navarra* (2001)
* *15 años de Izquierda Unida de Navarra* (2002)
* *El Tribunal Administrativo de Navarra* (2004)
* *Sexo en sanfermines y otros mitos festivos* (2007)
* *Derecho Parlamentario de Navarra* (2009)
* *El régimen jurídico de los símbolos de Navarra* (2011, Martin de Azpilicueta saria)
* *El régimen lingüístico de la Comunidad Foral de Navarra* (2013)

## Kanpo estekak
Javier Ramírez

**Javier Ramírez Abeja** (Carmona, Sevillako probintzia, Espainia, 1978ko martxoaren 14a -). 2004an txirrindularitza profesionalean debutatu zuen Liberty Seguros taldearekin. Koroa Hirukoitzaren garailea den Alberto Contadorren entrenamendu kidea eta lagun pertsonala da.

## Palmaresa 
**2002**
* 2. Santikutz Klasikan

**2003**
* Dorletako Ama Saria
* Guerrita garaikurra
* 2. Santikutz Klasikan

**2008**
* Manuel Sanroma Memoriala

**2012**
* Etapa 1 Txileko Itzulian
* Etapa 1 2012ko Andaluziako Itzulian.

## Taldeak 
## Kanpo estekak
Bausen

**Bausen** Arango udalerria da, hizkuntzaz eta kulturaz Okzitanian eta administrazioz Katalunian eta Lleidako probintzian kokatutakoa. 17,72&nbsp;km²-ko azalera du eta 2009ko urtarrilaren 1eko erroldaren arabera 63 biztanle zituen.

## Banaketa administratiboa 
Hiru herritan banaturik dago:

## Demografia 
## Monumentuak 
* San Pedro ad Vincula eliza: XVIII. mendean eraikia aurreko elizaren aztarnak gordetzen ditu. 
* San Roque kapera.
* Teresaren hilerria: Arango haranaren hilerri zibil bakarra. Eliza katolikoak hilerrian onartzen ez zuela eta, herriko jendeak beste hau eraiki zuen non hilobi bakarra dagoen. 

## Ikus, gainera 
* Lleidako udalerrien zerrenda

## Kanpo estekak 
*  Udalaren webgunea
*  Bauseni buruzko informazioa
Aurelia Lumbreras

**Aurelia Lumbreras Iñigo** (Sesma, 1958ko urtarrilaren 19a) PSNko politikaria da.

Zaragozako Unibertsitatean Zuzenbidean lizentziaturik, Lizarrako bulego batean eta UGT sindikatuan abokatu lan egin zuen. 1996an PSNn sartu zen, eta 2003-2007ko legegintzaldian Nafarroako Parlamentuan aritu zen. 2004an, PSNn barnan Juan Jose Lizarbe eta Carlos Chiviteren arteko lehian, lehenengoaren alde egin zuen.
Jesús Ángel Mendaza

**Jesus Angel Mendaza Marrodan** (San Adrian, 1955eko maiatzaren 7a) UPNko politikaria da.

Banco de Bilbao eta Euskadiko Kutxan lan egin ondoren, 1999an UPNk eskatu zion San Adriango alkatetegaia izan zedin, nahiz eta garai horretako alkatea, Emilio Ruiz (PSN), bere koinatua zen. Alkatetzan 1999-2003 bitartean aritu zen Jesus Angel Mendaza, baina 2003an postua Emilio Ruizen eskuetara itzuli zen. Mendaza 2003-2007ko legegintzaldian, San Adriango udalean oposizioburuaz gain, parlamentaria ere izan zen.
Rodrigo García Rena

**Rodrigo García Rena** (Miajadas, Cáceres, Espainia, 1980ko otsailaren 27a-). 2005ean txirrindularitza profesionalean debutatu zuen Kaiku taldearekin.

## Palmaresa 
**2003**
* 3. Toledoko Itzulian
**2004**
* Toledoko Itzulia
* 3. Aiztondo Klasikan
* 3. Guerrita garaikurran
**2006**
* 2. Andaluziako Itzulian
**2007**
* Asturiasko Itzuliko 2 etapa
* 9. Ordiziako Klasikan
* 10. Andaluziako Itzulian

## Taldeak
Rodrigo Garcia (argipena)

**Rodrigo García** izan daiteke:

* Rodrigo García Barcha, mexikar zuzendaria.
* **Rodrigo García**, txirrindularia
* Rodrigo García, aktore espainiarra.
* Rodrigo García, The Speakers taldeko abeslari espainiarra.
* Rodrigo García, Alejandro Silva Power Cuarteto taldeko baxu jotzailea.
José Miguel Nuin

**Jose Miguel Nuin Moreno** (Iruñea, 1968ko abenduaren 30a) IUN-NEBko politikaria da.

Ekonomia eta Enpresa Zientziatan lizentziaturik eta irakaslea ogibidez, 1995etik 2007 arte, hiru legegintzalditan, Nafarroako Parlamentuko kidea izan da Ezker Batuaren eskutik, non 1989n sartu zen. Parlamentuan alderdiko bozeramaile izendatu zuten 1997an. CCOO sindikatuko kidea ere bada 1992z geroztik.
Banesto (txirrindularitza taldea)

**Banesto** 1989an Espainian sortutako txirrindularitza taldea zen - Reynolds taldearen lekukoa hartu zuen - eta 2004 arte iraun zuen Banestoren babeslearekin. José Miguel Echavarri eta Eusebio Untzue euskaldunak izan ziren taldearen zuzendariak.

2004an *Illes Balears* taldeak hartu zuen lekua. Lehen urtea (2004) *Banesto-Illes Balears* izenarekin eta hurrengo urtean Caisse d´Epargne-rekin.

Perico Delgado, Miguel Indurain, Frantziako Tourraren garaile - Indurainek bost alditan - Chaba Jiménez, Santi Blanco, Julian Gorospe, Jean-François Bernard, Armand de las Cuevas, Txente García Acosta, Jose Luis Arrieta, Abraham Olano, Alex Zülle, Manolo Beltrán, Francisco Mancebo, Juan Miguel Mercado edo Denis Menxov izan dira talde honetan partu hartu duten txirrindulariak.

## 1999an taldea osatzen zuten txirrindulariak 
## Kanpo estekak
Ezozi (Soraluze)

**Ezozi** Soraluzeko udalerria osatzen duten auzoetako bat da, ipar-mendebaldean kokatutakoa.

## Demografia 
2021. urtean Ezozik 62 biztanle zituen.

## Ikus, gainera 
* Debabarrena

## Kanpo estekak 
* Ezozi auzoa udal webgunean
Sagarrondo

**Sagarrondoa** (*Malus domestica*) sagarrak ematen dituen fruta-arbola da.

Orain dela 15.000 urte inguru sortu zela uste da, Kaukaso aldean. Europara erromatarrek ekarri zuten. Jatorri amerikarreko barietateak badaude ere, kontinente hartan kolonizatzaileen bitartez nagusiki zabaldu zen sagarrondoa. Gaur egun 1.000 barietate baino gehiago daude, espezie artean egin diren nahasteen ondorioz.

Erabileraren arabera, lau sagarrondo-mota bereizten dira: jateko sagarrak ematen dituztenak, sagardotarakoak, makatz edo basatiak (mentu-oin gisa erabiliak) eta apaingarriak. Sagarrondo kultibatuak (jateko eta sagardotarako sagarrak ematen dituztenak eta apaingarriak), oro har, txertatu egin ohi dira, eta sagarrondo-barietate desberdinak nahiz mentu-oinak hibridazioz lortzen dira.

Sagar mota bakoitzak duen itxuraren, ahogozoaren, heltzen den garaiaren, edo zabaldu zen lekuaren arabera, izen asko eta oso desberdinak hartu izan ditu euskaraz: *udare *edo *madari-sagarra, urdin-sagarra, San Juan-sagarra, San Ignazio-sagarra, Santio-sagarra, Errezil-sagarra, Azpeiti-sagarra, ibarbi-sagarra, gazi-handia, mandaka, geza-zuria, garratxa, errege-sagarra, golden sagarra,* besteak beste. Lehen ezagutzen ziren zenbait mota ez dira inon aurkitzen eta beste batzuk, berriz, desagertzeko arriskuan daude.

## Ezaugarriak 
Hosto erorkorreko zuhaitz txikia da: 2-10 m garai izan daiteke.
Adaburu zabala du sagarrondoak, eta adar asko ditu.

### Zurtoina – Azala 
Enbor zuzena, leuna eta grisa -zeharka zartatua─ du sagarrondoak.

### Hostoak 
Sagarrondoaren hostoak obalatuak edo eliptikoak dira, eta meheki horzdunak. Txortena luzea dute.

### Loreak 
ezkerrera|none|thumb|310px|Sagar loreak.
Loratzea apirilean edo maiatzean izaten da.
Loreak ─zuriak edo arrosak─ korinbotan elkartuta daude, eta hostoak baino lehen sortzen dira.

### Fruituak 
Sagarrondoaren fruitua ─sagarra─ pomo motakoa da.
Munduan gehien kultibatzen den fruitua da sagarra.

## Habitata 
Gaur egun, klima epeleko hainbat herrialdetan kultibatzen dira sagarrondoak.
Euskal Herriko lurralde hezeetan dugun fruta-arbolarik ugariena eta hedatuena da sagarrondoa.
Gaur egun, sagastiak utziegiak daude Euskal Herrian ─ez dira behar bezala zaintzen─: sagarrondoetan, askotan, mihurak sortzen dira ─landare bizkarroiak─, eta hori utzikeriaren adierazlea da.

## Erabilera 
[thumb|300px|eskuinera|Sagarrondoa neguan ([Baztan).]]

Sagarrondoaren zura gogorra eta erresistentea da, eta, hori dela eta, ebanisterian eta zurgintzan estimatua. Zuraren kolore arrea eta ehundura fina dela eta, oso preziatua da tailatzeko.

Sutarako ere egur ona du sagarrondoak.

Sagarrek garrantzi handia dute giza elikaduran, eta gordinik, konpotan, zukuan edo sagardo moduan kontsumi daitezke.

## Gaitzak 
* *Pseudococcus viburni*
* *Edwarsiana crataegui*
* *Cydia pomonella*
* *Lepidosaphes ulmi*
* *Eriosoma lanigerum*

## Erreferentziak 
* 
Artikulu honen edukiaren zati bat Botanika.wikispaces.com webgunetik hartu da, CC BY-SA 3.0 lizentziapean.

## Ikus, gainera 
* Sagar

## Kanpo estekak
Eladio Sánchez

**Eladio Sánchez Prado** (Castro Urdiales, Kantabria, Espainia, 1984ko uztailaren 12a -). 2006an txirrindularitza profesionalean debutatu zuen Liberty Seguros taldearekin.

## Palmaresa 
**2004**
* 20px Espainiako erlojupeko txapelketa (afizionatuetan)
* Gran Premio San José
* Salamancako Itzuliko etapa bat
* 2. Udaberri Sarian
* 3. Antzuola Sarian
**2005**
* Bidasoko Itzulia eta etapa bat
* 2. Gorlako Igoeran
* 2. Trofeo Santiago en Cos
* 2. Memorial Juan Manuel Santisteban
* 16px Zilarrezko domina Mediterraneoko Jokoetan
* 3. Grand Prix Macario
**2008**
* 2. Tour du Loir-et-Cherean

## Taldeak 
## Kanpo estekak
Parisko Bake Biltzarra (1919)

**Parisko Bake Biltzarra** Lehen Mundu Gerrako herrialde garaileek eratutako biltzarra izan zen, garaitutakoekin bake-hitzarmenak ados zitzaten. Bilerak 1919ko urtarrilaren 18an hasi ziren, eta, geldiuneak geldiune, 1920ko urtarrilaren 21 arte iraun zuten. Hogeita bederatzi herrialdetako diplomatikoak bildu ziren, bakoitzak bere eskaerak zituela, baina erabaki nagusiak "Lau Handiek" hartu zituzten: AEBetako Woodrow Wilson, Erresuma Batuko David Lloyd George, Frantziako Georges Clemenceau eta Italiako Vittorio Orlando. Alemaniako eta Errusiako ordezkaririk ez zen gonbidatu parte hartzera.

Negoziazioek Europako hiru inperioen amaiera ekarri zuten: Alemaniarrarena, Austria-Hungariarrarena eta Otomandarrarena. Alemania, gainera, gerraren erruduntzat hartu zen, eta, horren ondorioz, kostu guztiak ordaintzera kondenatu zuten. Halaber, Europan estatu berriak agertzea ahalbidetu zen: Txekoslovakia eta Jugoslavia sortu ziren, eta Polonia birsortu. Woodrow Wilsonen ekimenez, Nazioen Liga eratu zen, munduko nazioen arteko gatazkak modu baketsuan konpon zitezen.

Bake-hitzarmenak herrialdez herrialde sinatu ziren:
* Versaillesko Ituna Alemaniarekin (1919ko ekainaren 28a)
* Saint-Germain-en-Layeko Ituna Austriarekin (1919ko irailaren 19a)
* Neuillyko Ituna Bulgariarekin (1919ko azaroaren 27a)
* Trianongo Ituna Hungariarekin (1920ko ekainaren 2a)
* Sèvresko Ituna Turkiarekin (1920ko abuztuaren 10a)

## Kanpo estekak